text: 2013/2013_03_05_Sant_Antoni_vol_mercat_per_tardor_2015.jpg dimarts, 5 de març de 2013
  Personatges Viçens Gasca, Sant Antoni comerç / Ana Serrano, paradista
  El comerç del barri de Sant Antoni vol que l'Ajuntament es comprometi a inaugurar el mercat nou abans de 2016. Demanen que els retards en l'adjudicació de les obres es compensi amb un pla que n'acceleri la finalització. D'això, diuen, en depèn la vida comercial del barri. Ampliarem la notícia a l'Infobarris de l'Eixample d'aquesta setmana.
  La paraula és preocupació. Els comerciants del Mercat de Sant Antoni veuen perillar els negocis si l'Ajuntament no fa alguna cosa per acabar les obres del mercat.
  "El mercat per nosaltres és la pastanaga que ens fa seguir a tenir els establiments oberts, posant diners de les nostra butxaca. Si aquesta pastanaga es panseix, si les obres s'allarguen, doncs molts tirarem la tovallola i no podrem continuar."
  "Estamos pagando, más esta crisis, por aquí no pasa nadie, no pasa nadie, por aquí cada día hay más paradas cerradas, los gastos nos comen..."
  Per això els comerciants, juntament amb els veïns, han impulsat unes trobades amb l'Ajuntament. L'objectiu és que el mercat entri en funcionament tan aviat com sigui possible. La situació és complicada perquè la continuïtat de les obres depèn de l'aprovació dels pressupostos.
  "Les obres estan parades. S'havien d'adjudicar a primers de febrer i per motius de pressupostos, de tàctiques de partit, de no mirar el bé de la ciutat sinó mirar el seu propi bé, ens sembla a nosaltres, està parat i no es pot adjudicar."
  L'Ajuntament confirma la voluntat de seguir reunint-se amb els comerciants de Sant Antoni. Tot i això, de moment, preveu la finalització de les obres del mercat el 2016.